Kuruppu Karunaratne

Kuruppu Arachchige Karunaratne známy aj pod skráteným menom Kuruppu Karunaratne alebo pod menom K.A. Karunaratne (* 29. apríl 1960 – † 6. apríl 2008, Weliverija) bol srílanský atlét, ktorý sa venoval maratónskemu behu.

Atletickú kariéru začal na Majstrovstvách Ázie 1985, kde skončil na 4. mieste v behu na 10 000 metrov. Neskôr skončil opäť na 4. mieste, ale tentoraz v maratónskom behu – na Ázijských hrách 1990, Majstrovstvách Ázie 1991 a 1993. Zúčastnil sa na Letných olympijských hier 1992 v Barcelone, kde skončil v maratóne na 71. mieste časom 2:32:26 hod, a na Majstrovstvách sveta 1993 v Stuttgarte skončil na 40. mieste. Osobný rekord 2:17:45 zabehol v roku 1991 v Londýne.

Zomrel 6. apríla 2008 po bombovom atentáte uskutočnenom organizáciou LTTE v meste Weliverija pri príležitosti maratónskeho behu. Spolu s ním zomrelo ďalších trinásť ľudí, medzi nimi aj reprezentačný tréner bežcov Lakshman de Alwis či minister diaľnic Srí Lanky Džejarádž Fernandopulle.

 Referencie 

 Externé odkazy 

 Kuruppu Karunaratne sports-reference.com 

Kategória:Srílanskí atléti
Kategória:Srílanskí maratónski bežci
Kategória:Maratónski bežci
Kategória:Srílanskí bežci na 5 000 m
Kategória:Bežci na 5 000 m
Kategória:Srílanskí bežci na 10 000 m
Kategória:Bežci na 10 000 m
Kategória:Obete atentátov
Kategória:Atléti na Letných olympijských hrách 1992